Source: http://www.bihon.ro/csm-liberty-oradea-a-dominat-cn-de-judo/1266460
Timestamp: 2018-11-15 20:45:06+00:00

Document:
CSM Liberty Oradea a dominat CN de judo - BIHON
CSM Liberty Oradea a dominat CN de judo
la	25. martie 2013 11:44
Echipa CSM Liberty, campioană naţională la echipe masculine
Etapa finală a CN de judo pe echipe, desfăşurată la Cluj-Napoca, a consemnat evoluţia foarte bună a formaţiilor masculină, respectiv feminină, a CSM Liberty Oradea, care s-au aflat printre protagonistele competiţiei.
În întrecerea masculină, CSM Liberty Oradea A a devenit campioană naţională, după un parcurs fără greşeală. Clubul orădean a aliniat două echipe dintr-un total de nouă formaţii înscrise, cu obiectivul de a ocupa locuri cât mai onorante pe podium. Prima echipă a cucerit titlul, deşi s-a confruntat cu absenţa a patru titulari, bolnavi, accidentaţi sau aflaţi în recuperare: Dan Fîşie, Szoke Laszlo, Costel Dănculea, Mariana Halas. În ciuda acestor absenţe de marcă, judoka orădeni au obţinut într-o manieră entuziasmantă un nou titlu de campioni. CSM Liberty A a învins cu 4-1 SCM Miercurea Ciuc în grupe, Poli Iaşi cu 3-2 în semifinale şi CS Atletic Valeriana Târgovişte cu 3-2 în finală, obţinând locul I. Echipa orădeană, pregătită de antrenorii Emil Morar, Aurelian Fleisz şi Han Sang Ho, a avut componenţa: Farkas Bertalan (66 kg), Denis Mititelu, David Pusztai (73 kg), Adrian Merge (81 kg), Valentin Radu, Alexandru Dragomir (90 kg), Daniel Matei, Balla Zsolt (+90 kg). Formaţia CSM Liberty B a avut de asemenea evoluţii bune, ratând „la mustaţă” podiumul, după un eşec la limită în faţa Stelei, scor 2-3 în finala pentru bronz.
Două medalii la feminin
În întrecerea feminină, la care au participat şapte echipe, judoul orădean a avut două echipe înscrise, CSM Liberty, respectiv CS Crişul. Deşi a fost lipsită de aportul a trei titulare accidentate – Larisa Florian, Patricia Petras, Lorena Podelenczki, formaţia CSM Liberty a devenit vicecampioană naţională, fiind învinsă doar în finală de „combinata” CSM U Cluj-Napoca – Dinamo A Bucureşti, scor 1-4. În grupă, orădencele au învins cu 4-1 CSM Deva şi au pierdut tot cu 1-4 în faţa campioanei CSM U Cluj-Napoca – Dinamo A, iar în semifinale au dispus de Steaua – CSM Ploieşti cu 3-2. Echipa CSM JC Liberty, pregătită de antrenorii Emil Morar, Aurelian Fleisz şi Han Sang Ho, a avut componenţa: Ioana Matei (52 kg), Andreea Florian (57 kg), Georgiana Pantea (63 kg), Mădălina Pantea (70 kg) şi Ramona Ene (+70 kg). Foarte bună a fost şi prestaţia echipei Crişul Oradea, pregătită de antrenoarea Olimpia Ianc, care a cucerit medalia de bronz. Formaţia a avut componenţa: Denisa Benţe, Ionela Zeicu (52 kg), Andreea Ionaş, Naomi Halas (57 kg), Paula Kanalas (63 kg), Daniela David (70 kg), Bianca Maghiar (+70 kg).
Taguri: csm liberty oradea, judo

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM 
 csm